《张明府送吴酿戏作短歌》
明代·皇甫汸

君不见阊阖朱楼十二开，酒旗高结綵云隈。谁家宝马非留住，若个金貂不换来。

吏部瓮边狂亦甚，文君垆前娇可哀。此时新酿劳相赠，此夕乡心醉里回。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。